Bufalo "Sabres"

Bufalo "Sabres" () ir profesionāls ASV hokeja klubs, kas ir bāzēts Bufalo, Ņujorkas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas tika dibināts 1970. gadā un kopš dibināšanas brīža spēlē NHL.

Savas pastāvēšanas vēsturē "Sabres" ne reizi nav izcīnījis Stenlija kausu, 3 reizes ir kļuvis par konferences uzvarētāju un 6 reizes — divīzijas čempionu. Mājas spēles komanda aizvada KeyBank Center.

Sasniegumi 
 Stenlija kauss: 0

 Konferences čempioni: 3
 1974.—75., 1979.—80., 1998.—99.

 Divīzijas čempioni: 6
 1974.—75., 1979.—80., 1980.—81., 1996.—97., 2006.—07., 2009.—10.

Vēsture 
"Sabres" tika izveidota 1970. gadā, un 1970.—71. gada sezonā kopā ar Vankūveras "Canucks" uzsāka spēlēt NHL. Vasarā "Sabres" ieguva pirmās izvēles tiesības NHL draftā, un komanda izvēlējās Žilbēru Pero. Savā debijas sezonā viņš "Sabres" rindās guva 38 vārtus un kā līgas labākais debitants ieguva Kaldera balvu. Nākamajā sezonā Pero pievienojās Riks Martins un Renē Robērs, izveidojoties vienai no vadošajām NHL uzbrucēju maiņām 1970. gados. 1972.—73. gada sezonā "Sabres" pirmo reizi sasniedza Stenlija kausa izcīņu, taču tajā jau pirmajā kārtā komanda piekāpās Monreālas "Canadiens".

1974. gada februārī auto avārijā bojā gāja Tims Hortons, viens no vadošajiem "Sabres" aizsargiem. Nākamajā sezonā komandai izdevās sasniegt Stenlija kausa finālsēriju. Tajā gan "Sabres" ar 2—4 piekāpās Filadelfijas "Flyers" hokejistiem.

Spēlētāji

Pašreizējais sastāvs 
Pēdējoreiz atjaunots 2021. gada 7. oktobrī.

Vārtsargi 
 27  Devons Levijs
 31  Ēriks Komrijs

Aizsargi 

 10  Henri Jokiharju
 20  Lorenss Piluts
 23  Matiass Samuelsons
 25  Ouens Pauers
 26  Rasmuss Dālīns (Kapteiņa palīgs)
 46  Iļja Ļubuškins
 78  Džeikobs Braisons

Uzbrucēji 

 8  Railijs Šīens

 19  Peitons Krebss
 20  Kodijs Īkins
 21  Kails Okposo (Kapteinis)
 22  Džeks Kvinns
24  Dilans Kozens
 28  Zemgus Girgensons (Kapteiņa palīgs)
29  Vinnijs Hinostroza
37  Keisijs Mitelštats
 53  Džefs Skiners
 71  Viktors Olofsons
 72  Teidžs Tompsons
 74  Rasmuss Asplunds
 77  Džons Džeisons Peterka
89  Alekss Taks

Līderi

Komandas visu laiku rezultatīvākie spēlētāji

Kluba spēlētāju rekordi 
 Visvairāk gūto vārtu sezonā: Aleksandrs Mogiļnijs, 76 (1992.—93.)
 Visvairāk rezultatīvo piespēļu sezonā: Pets Lafontēns, 95 (1995.—96.)
 Visvairāk gūto punktu sezonā: Pets Lafontēns, 148 (1995.—96.)
 Visvairāk soda minūšu sezonā: Robs Rejs, 354 (1991.—92.)
 Visvairāk gūto punktu sezonā, starp aizsargiem: Fils Hauslijs, 81 (1989.—90.)

Latvijas hokejisti "Sabres" sastāvā

Ārējās saites 

 Kluba oficiālā mājaslapa